Si Lḥağ, yenṭeq s imedukkal-is: «yiwen d amnir, d nettai yessnen abrid; wayeḍ d aḥemmal, ibubb tickkarin. Ddut!ad awen-yefk Rebbi ifadden n wuffal! Ad tt-id-awiɣ seld azekka di lḥemmam, s yiwen wass uqbel lawan, yerna s Rebbi neɣ fiḥel.D nekk ay d Si lḥağ, ma ur iyi-tessinem ara. D argaz d bab n tuyat. Nan kan yettnuzu wakal di twerga, nniɣ-as d abrid. Sliɣ yeččulex d lgaz.D iԑedawen-iw ay-agi deffir-iw.Amezwaru ad tt-yawi. Deg mi nqleԑ, d tazzla,nekk sneɣ iman-iw, ixeddamen ssneɣ-asen.Amxix d wi-gi, akken tedduɣ ala teddun.(yemmuqel ɣer deffir)ad ken-yekkes Rebbi!Teččam-d igerzan-iw.(imnir) Nebec wina keččini, fell-as I k-ttxelliṣeɣ, ur ken-id-wwiɣ ara s amerreḥ si texriṭ-iw. Inig-agi aya d uya.Nniqal terzaken-id kunwi, mačči d idrimen-nwen.Meԑna ԑas iman-ik, teḥrem ur d-iyitekkateḍ tigusa ar kssiwḍeɣ».